title: 2013/622/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Съвместното предприятие за изпълнението на Съвместната технологична инициатива за иновативни лекарства за финансовата 2011 година#Резолюция на Европейския парламент от 17 април 2013 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Съвместното предприятие за изпълнението на Съвместната технологична инициатива за иновативни лекарства за финансовата 2011 година

text:
               16.11.2013

               BG

               Официален вестник на Европейския съюз

               L 308/357

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно освобождаването от отговорност във връзка с изпълнението на бюджета на Съвместното предприятие за изпълнението на Съвместната технологична инициатива за иновативни лекарства за финансовата 2011 година
   (2013/622/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Съвместното предприятие за изпълнението на Съвместната технологична инициатива за иновативни лекарства за финансовата 2011 година,

               —

               като взе предвид доклада на Сметната палата относно годишните отчети на Съвместното предприятие за изпълнението на Съвместната технологична инициатива за иновативни лекарства за финансовата 2011 година, придружен от отговорите на Съвместното предприятие (1),

               —

               като взе предвид препоръката на Съвета от 12 февруари 2013 г. (05755/2013 – C7-0040/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 73/2008 на Съвета от 20 декември 2007 г. за създаване на съвместно предприятие за изпълнение на Съвместната технологична инициатива за иновативни лекарства (4), и по-специално член 11, параграф 4 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0088/2013),

               1.

               Освобождава от отговорност изпълнителния директор на Съвместното предприятие за изпълнението на Съвместната технологична инициатива за иновативни лекарства във връзка с изпълнението на бюджета на Съвместното предприятие за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Съвместното предприятие за изпълнението на Съвместната технологична инициатива за иновативни лекарства, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 6, 10.1.2013 г., стр. 27.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 30, 4.2.2008 г., стр. 38.

      (5)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Съвместното предприятие за изпълнението на Съвместната технологична инициатива за иновативни лекарства за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Съвместното предприятие за изпълнението на Съвместната технологична инициатива за иновативни лекарства за финансовата 2011 година,

                  —

                  като взе предвид доклада на Сметната палата относно годишните отчети на Съвместното предприятие за изпълнението на Съвместната технологична инициатива за иновативни лекарства за финансовата 2011 година, придружен от отговорите на Съвместното предприятие (1),

                  —

                  като взе предвид препоръката на Съвета от 12 февруари 2013 г. (05755/2013 – C7-0040/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 73/2008 на Съвета от 20 декември 2007 г. за създаване на съвместно предприятие за изпълнение на Съвместната технологична инициатива за иновативни лекарства (4), и по-специално член 11, параграф 4 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол (A7-0088/2013),

                  А.

                  като има предвид, че Съвместното предприятие за изпълнението на Съвместната технологична инициатива за иновативни лекарства („Съвместното предприятие“) е създадено през декември 2007 г. за период от 10 години, за да подобри значително ефикасността и ефективността на процеса на разработване на лекарства, като дългосрочната цел е фармацевтичният сектор да може да произвежда по-ефективни и безопасни иновативни лекарства;

                  Б.

                  като има предвид, че Съвместното предприятие започна своята самостоятелна дейност на 16 ноември 2009 г.;

                  В.

                  като има предвид декларацията на Сметната палата, че е получила достатъчна увереност, че годишните отчети на Съвместното предприятие за финансовата 2011 година са надеждни и че свързаните с тях операции са законосъобразни и редовни;

                  Г.

                  като има предвид, че Сметната палата изрази становище с резерви относно законосъобразността и редовността на операциите, свързани с годишните отчети на Съвместното предприятие;

                  Д.

                  като има предвид, че максималната вноска на Съюза в Съвместното предприятие за периода от 10 години е в размер на 1 000 000 000 EUR, платима от бюджета на Седмата рамкова програма за научноизследователска дейност,

         Бюджетно и финансово управление

                  1.

                  Отбелязва със загриженост, че бюджетът на Съвместното предприятие за финансовата 2011 година и планът за изпълнението му са били приети от управителния съвет едва на 4 април 2011 г., като това закъснение се дължи на времето, необходимо за установяване и съгласуване на научните приоритети, които да бъдат включени в годишния план за изпълнение; отбелязва, че това е довело до забавяне на обявяването на поканата за представяне на предложения и през цялото първо тримесечие Съвместното предприятие е трябвало да прилага бюджетното правило за временни суми от една дванадесета при извършването на плащания.

                  2.

                  Изразява загриженост, че бюджетните кредити за поети задължения за изследователски дейности са в размер на 159 000 000 EUR, а степента им на изпълнение е 66 %, като самото изпълнение се извършва чрез поемане на глобално бюджетно задължение, обхващащо четвъртата покана за представяне на предложения; отново изразява загриженост относно ниската степен на изпълнение на бюджета, както и относно свързаните с това дейности на Съвместното предприятие; отбелязва надлежно, че високият размер на неизползваните бюджетни кредити от административния бюджет (44 %) показва, че бюджетът не е основан на реалистични прогнози; призовава за подробен доклад за напредъка относно тези недостатъци, който съдържа конкретни предложения за постепенно подобряване на степента на изпълнение и за по-реалистична прогноза за необходимите финансови ресурси.

                  3.

                  Ето защо изразява съжаление, че за 2011 г. са пренесени бюджетни кредити за поети задължения в размер на 117 000 000 EUR и бюджетни кредити за плащания в размер на 65 000 000 EUR, които не са били усвоени през финансовата 2010 година, и че за 2012 г. са пренесени бюджетни кредити за поети задължения в размер на 62 милиона евро и бюджетни кредити за плащания в размер на 11 милиона евро, които не са били усвоени през финансовата 2011 година; приветства направените през 2012 г. подобрения, благодарение на които общата степен на изпълнение на бюджетните кредити за поети задължения достига 96 %, а на бюджетните кредити за плащания – 97 %.

                  4.

                  Изразява загриженост, че годишните отчети на Съвместното предприятие са получили от Сметната палата становище с резерви относно законосъобразността и редовността на операциите, свързани с тези отчети, тъй като процентът грешки, установен в рамките на последващите одити, възлиза на 6,84 %; отбелязва, че Съвместното предприятие е извършило последващи одити, които обхващат 2,2 милиона евро (18,8 % от приетите вноски на Съвместното предприятие за първата покана, заверена от Съвместното предприятие до юни 2011 г.); изразява съжаление, че на базата на първите одити, при които Съвместното предприятие прилага собствената си методология, установеният процент грешки е 4,58 %, докато остатъчният процент грешки е 3,72 %; очаква Сметната палата и Съвместното предприятие да се договорят за одитна методология, която дава същите резултати за едни и същи последващи одити; отново заявява, че Съвместното предприятие следва да повиши незабавно качеството на своите предварителни проверки, и по-специално във връзка с управлението на безвъзмездните средства; изисква органът по освобождаване от отговорност да бъде информиран относно резултатите от процесите на последващ одит, проведени впоследствие от Съвместното предприятие.

                  5.

                  Поради тази причина призовава за подробен доклад за напредъка, който съдържа конкретни предложения за постепенно намаляване на процента грешки.

         Покани за представяне на предложения

                  6.

                  Подчертава факта, че Съвместното предприятие е организирало покани за представяне на предложения през 2008 г., 2009 г. и 2010 г., които са довели до сключването на споразумения за отпускане на безвъзмездна финансова помощ в края на 2011 г. в размер на 269 000 000 EUR, и че през 2012 г. петата покана за представяне на предложения е обявена с предварително заложена в бюджета вноска от Съюза в размер на 80 000 000 EUR; изразява загриженост, че ако поканите за представяне на предложения се задържат на настоящото ниво, има голяма вероятност наличното финансиране от Съюза да не бъде използвано в пълния си размер; призовава Съвместното предприятие да използва по възможно най-добрия начин ресурсите, които са разпределени за изпълнението на Съвместната технологична инициатива за иновативни лекарства.

                  7.

                  Отбелязва несъответствията между решенията на управителния съвет и доклада за бюджетното и финансовото управление, а именно факта, че в доклада общата сума по глава 30-C2 „Научноизследователска програма“ (117 000 000 EUR) е по-малка от бюджетен ред B03000-C2 (141 000 000 EUR), който е част от същата глава; подчертава освен това, че решението на управителния съвет от 28 януари 2011 г. разрешава преноса само на 115 000 000 EUR бюджетни кредити за поети задължения, докато в доклада за бюджетното и финансовото управление се установява пренос в размер на 117 000 000 EUR; призовава Съвместното предприятие да се увери, че решенията на управителния съвет се вземат надлежно предвид от изпълнителния директор.

         Системи за вътрешен контрол

                  8.

                  Посочва, че Сметната палата съобщава, че през 2011 г. е отбелязан значителен напредък по отношение на системите за вътрешен контрол; отбелязва обаче, че е необходима допълнителна работа за определяне и документиране на бюджета и счетоводните процедури, както и на свързаните с тях контроли, и че през 2011 г. е извършена официална оценка на системата за вътрешен контрол.

                  9.

                  Отбелязва, че счетоводителят на Съвместното предприятие е докладвал относно заверяването на счетоводната система на 27 септември 2012 г. и е подчертал съществените слабости, които трябва да бъдат преодолени.

         Оценка на апортните вноски

                  10.

                  Отбелязва констатацията на Сметната палата, че методологията за оценка на апортните вноски е одобрена от управителния съвет на 11 ноември 2011 г. и че апортните вноски се заверяват чрез предварителна сертификация и последващи одити; през 2011 г. обаче Съвместното предприятие не е извършило предварителна сертификация и последващи одити.

                  11.

                  Припомня, че Съвместното предприятие беше създадено през декември 2007 г., но започна да работи самостоятелно през ноември 2009 г.; изразява загриженост, че методологията за оценка на апортните вноски, която трябваше да бъде определена във вътрешните правила и процедури на Съвместното предприятие в съответствие с неговите финансови правила, е одобрена от управителния съвет на 11 ноември 2011 г.; подчертава факта, че в резултат на това членовете на Европейската федерация на фармацевтичните индустрии и асоциации (ЕФФИА) от Съвместното предприятие не можаха да докладват за разходите, направени по време на първия отчетен период, както е посочено в споразуменията за отпускане на безвъзмездни средства.

         Вътрешен одит и Служба за вътрешен одит на Комисията

                  12.

                  Отбелязва, че през 2011 г. Службата за вътрешен одит на Комисията и Функцията за вътрешен одит на Съвместното предприятие са направили оценка на риска, а стратегическият одитен план за периода 2012—2014 г. е одобрен от управителния съвет на 3 ноември 2011 г.

                  13.

                  Отбелязва, че финансовите правила на Съвместното предприятие все още не са изменени с оглед включването на разпоредбата от рамковия регламент, но уставът на Службата за вътрешен одит на Комисията е приет от управителния съвет на 8 март 2011 г.

                  14.

                  Изразява загриженост, че, въпреки че Съвместното предприятие получава независимост през ноември 2009 г., до март 2012 г. не е извършван вътрешен одит като такъв за получаване на увереност нито от Службата за вътрешен одит на Комисията, нито от отговорния за вътрешния одит служител, и че последният участва пряко в оперативните дейности (изпълнение на стратегията за последващ одит, рамка за ключовите показатели за изпълнение, преглед на предварителната сертификация на апортните вноски) и в други консултантски дейности.

         Право на Сметната палата да извършва одит

                  15.

                  С учудване научава, че разпоредбите на споразумението за отпускане на безвъзмездна финансова помощ не признават правото на Сметната палата да извършва одит на апортните вноски на дружествата от ЕФФИА, въпреки че те се вписват във финансовите отчети на Съвместното предприятие и по прогнозни изчисления ще достигнат 1 милиард евро през целия период на съществуване на Съвместното предприятие; отбелязва, че Съвместното предприятие извършва одит на апортните вноски в съответствие с член 12, параграфи 4 и 5 от Регламент (ЕО) № 73/2008 и че то търси съвета на Европейската комисия относно правото на Сметната палата да извършва одит на апортните вноски на дружествата от ЕФФИА.

         Годишен отчет за дейността

                  16.

                  Подчертава факта, че декларацията за достоверност на изпълнителния директор е издадена през февруари 2012 г. без резерви, въпреки липсата на информация относно ефективността на стратегията за последващ одит, която е ключов контрол за оперативните разходи; отбелязва, че съгласно устава и финансовите правила на Съвместното предприятие изпълнителният директор следва да изготви годишен отчет за дейността, придружен от декларация за достоверност, която да гарантира, че информацията, която се съдържа в отчета, дава вярна и точна представа, освен в случаите, за които са изразени някакви резерви.

         Други въпроси, свързани с управлението

                  17.

                  Отбелязва, че през 2011 г. Съвместното предприятие е постигнало напредък по отношение на установяването на официални политики в областта на ИТ сигурността; отбелязва, че планът за непрекъснатост на работата и планът за възстановяване при бедствия все още не са финализирани.

                  18.

                  Приветства факта, че на 3 февруари 2012 г. е подписано приемното споразумение между Съвместното предприятие и белгийските органи относно помещенията за служебно ползване, привилегиите и имунитетите, както и другите видове подпомагане, което се предоставя.

         Други въпроси

                  19.

                  Отново призовава Сметната палата да представи на Парламента в разумен срок специален доклад относно общите проблеми, които възникват поради естеството на съвместните предприятия и които следва да бъдат разгледани от съвместните предприятия заедно с техните партньори, за да се гарантира тяхната добавена стойност и ефективното осъществяване на програмите за научни изследвания, технологично развитие и демонстрационни дейности на Съюза; отбелязва също така, че същият доклад следва да включи оценка на ефективността на създаването и структурата на съвместните предприятия.

         (1)  ОВ C 6, 10.1.2013 г., стр. 27.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 30, 4.2.2008 г., стр. 38.

         (5)  ОВ L 357, 31.12.2002 г., стр. 72.


title: 2012/558/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел VIII — Европейски омбудсман#Резолюция на Европейския парламент от 10 май 2012 година съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел VIII — Европейски омбудсман

text:
               17.10.2012

               BG

               Официален вестник на Европейския съюз

               L 286/117

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел VIII — Европейски омбудсман
   (2012/558/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2010 година (1),

               —

               като взе предвид годишните отчети на Европейския съюз за финансовата 2010 година (COM(2011) 473 – C7-0263/2011) (2),

               —

               като взе предвид годишния доклад на Европейския омбудсман пред органа по освобождаване от отговорност относно вътрешните одити, осъществени през 2010 г.,

               —

               като взе предвид годишния доклад на Сметната палата за изпълнението на бюджета за финансовата 2010 година, придружен от отговорите на институциите (3),

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2010 година съгласно член 287 от Договора за функционирането на ЕС,

               —

               като взе предвид член 314, параграф 10 и членове 317, 318 и 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0089/2012),

               1.

               Освобождава от отговорност Европейския омбудсман във връзка с изпълнението на неговия бюджет за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 64, 12.3.2010 г.

      (2)  ОВ C 332, 14.11.2011 г., стр. 1.

      (3)  ОВ C 326, 10.11.2011 г., стр. 1.

      (4)  ОВ C 332, 14.11.2011 г., стр. 134.

      (5)  ОВ L 248, 16.9.2002 г., стр. 1.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 10 май 2012 година
      съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел VIII — Европейски омбудсман
      ЕВРОПЕЙСКИЯТ ПАРЛАМЕНТ,

                  —

                  като взе предвид общия бюджет на Европейския съюз за финансовата 2010 година (1),

                  —

                  като взе предвид годишните отчети на Европейския съюз за финансовата 2010 година (COM(2011) 473 – C7-0263/2011) (2),

                  —

                  като взе предвид годишния доклад на Европейския омбудсман пред органа по освобождаване от отговорност относно вътрешните одити, осъществени през 2010 г.,

                  —

                  като взе предвид годишния доклад на Сметната палата за изпълнението на бюджета за финансовата 2010 година, придружен от отговорите на институциите (3),

                  —

                  като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2010 година съгласно член 287 от Договора за функционирането на ЕС,

                  —

                  като взе предвид член 314, параграф 10 и членове 317, 318 и 319 от Договора за функционирането на ЕС,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на Комисията по бюджетен контрол (A7-0089/2012),

                  1.

                  Подчертава, че в своя годишен доклад за 2010 г. Сметната палата посочва, че „няма констатации и оценки по отношение на Европейския омбудсман“ (вж. точка 7.31); при все това припомня, че Сметната палата беше изискала от Европейския омбудсман (по-натътак „Омбудсман“) да изготви разпоредби относно процедурите за назначаване на срочно наети служители; счита, че Сметната палата е следвало да го информира за постигнатите резултати.

                  2.

                  Отбелязва, че през 2010 г. Омбудсманът е разполагал с бюджетни кредити за поети задължения общо в размер на 9 332 275 EUR (9 000 000 EUR през 2009 г.), при степен на усвояване от 89,65 %, което е под средната стойност за другите институции и два пункта под степента му на усвояване за предходната година (91,98 % през 2009 г.); отбелязва при все това, че променливата степен на усвояване зависи предимно от текучеството на персонала и подчертава, че бюджетът на Омбудсмана е с чисто административен характер, като 79 % от средствата се изразходват за лицата, работещи в институцията, 15 % – за сгради, обзавеждане, оборудване и различни оперативни разходи, а 6 % – за изпълнението на общите функции на институцията.

                  3.

                  Призовава за по-добро финансово планиране, което да осигури по-ефикасно изпълнение на бюджета.

                  4.

                  Приветства факта, че в плана за действие за 2010 г. Омбудсманът е определил основни показатели за изпълнението, както и таблица за отчитане на напредъка, така че постиженията на службата могат да се измерват благодарение на система за сравнителна оценка (бенчмаркинг); приветства постигнатия през годината напредък.

                  5.

                  При все това изисква броят и делът на случаите, при които решението за допустимост се взема в рамките на един месец, да се увеличи още; посочва, че понастоящем този процент възлиза на 66 %.

                  6.

                  Изисква също така броят и делът на разследванията, които са приключени за по-малко от година, да продължи да се увеличава; посочва, че понастоящем този процент възлиза на 66 %.

                  7.

                  Приветства факта, че е въведена нова процедура за назначаването на срочно наети служители, както и за изчисляването на индивидуалните права.

                  8.

                  Приветства одита, осъществен от службата за вътрешен одит през 2010 г., при който са взети под внимание отправените през 2009 г. забележки и съгласно чиито заключения системата за управление и контрол е ефикасна, при условие че се предприемат договорените действия.

                  9.

                  Припомня, че неотдавна, на 27 октомври 2011 г. (6), Парламентът прие доклад по собствена инициатива във връзка с годишния доклад за дейността на Омбудсмана за 2010 г.; по тази причина няма да прибавя други забележки.

                  10.

                  Изисква в годишния доклад за дейността на Омбудсмана за 2011 г. да бъде включена, при необходимост, отделна глава относно последващите действия във връзка с резолюцията на Парламента за освобождаване от отговорност във връзка с изпълнението на бюджета, както и подробна таблица за всички служители на Омбудсмана, класифицирани по категория, степен, пол, участие в професионално обучение и националност.

         (1)  ОВ L 64, 12.3.2010 г.

         (2)  ОВ C 332, 14.11.2011 г., стр. 1.

         (3)  ОВ C 326, 10.11.2011 г., стр. 1.

         (4)  ОВ C 332, 14.11.2011 г., стр. 134.

         (5)  ОВ L 248, 16.9.2002 г., стр. 1.

         (6)  Приети текстове, P7_TA(2011)0467.


title: Добавка

text:
               11.6.2011

               BG

               Официален вестник на Европейския съюз

               L 154/1

         Добавка
   Решение 2011/334/Евратом на Съвета се добавя в Специалното издание 2007 г., глава 11, том 87

      РЕШЕНИЕ НА СЪВЕТА
      от 21 ноември 2006 година
      относно одобряване на сключването от Комисията на Споразумение за сътрудничество между Европейската общност за атомна енергия, представлявана от Комисията, и правителството на Република Корея в областта на изследванията на енергията от ядрен синтез
      (2011/334/Евратом)
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за създаване на Европейската общност за атомна енергия, и по-специално член 101, параграф 2 от него,
      като взе предвид предложението на Комисията,
      като има предвид, че:

                  (1)

                  Комисията, в съответствие с указанията на Съвета от 14 април 2006 г., проведе преговори по Споразумение за сътрудничество между Европейската общност за атомна енергия, представлявана от Комисията, и правителството на Република Корея в областта на изследванията на енергията от ядрен синтез.

                  (2)

                  Сключването от Комисията на споразумението следва да бъде одобрено,

            РЕШИ:
      Член единствен
      Одобрява сключването от Комисията, от името на Общността, на Споразумение за сътрудничество между Европейската общност за атомна енергия, представлявана от Комисията, и правителството на Република Корея в областта на изследванията на енергията от ядрен синтез.
      Текстът на споразумението е приложен към настоящото решение.

         Съставено в Брюксел на 21 ноември 2006 година.

               За Съвета

               Председател

            U.-M. WIDEROOS

      ПРЕВОД
      СПОРАЗУМЕНИЕ
      за сътрудничество между Европейската общност за атомна енергия, представлявана от Комисията на Европейските общности и правителството на Република Корея, в областта на изследванията на енергията от ядрен синтез
      Европейската общност за атомна енергия (Евратом), представлявана от Комисията на Европейските общности, и правителството на Република Корея (по-нататък наричани общо „Страните“);
      КАТО ИМА ПРЕДВИД че в Рамковото споразумение за търговия и сътрудничество между Европейската общност и нейните държави-членки, от една страна, и Република Корея, от друга страна, от 28 октомври 1996 г., страните се задължават да насърчават сътрудничеството в областта на енергията и опазване на околната среда и по-специално да разработват нови и възобновяеми форми на енергия; както и
      КАТО ЖЕЛАЯТ да продължат да насърчават развитието на енергията от ядрен синтез като потенциално приемлива за околната среда, икономически конкурентноспособна, и на практика неограничен енергиен източник,
      СЕ СПОРАЗУМЯХА ЗА СЛЕДНОТО:
      Член I
      Цел
      Целта на настоящото споразумение е да засили сътрудничеството между страните в областите, обхванати от съответните техни програми за ядрен синтез, на основата на взаимна изгода и всеобща взаимност, за да бъде развито научното разбиране и технологични възможности, лежащи в основата на енергийна система на ядрен синтез.
      Член II
      Области на сътрудничество
      Областите на сътрудничество съгласно настоящото споразумение могат да включват следното:

                  а)

                  токамаци, включващи големите проекти на настоящото поколение и дейности, свързани с тези на следващото поколение;

                  б)

                  алтернативи на токамаци;

                  в)

                  технология за магнитен синтез на енергия;

                  г)

                  теория за плазмата и приложна физика на плазмата;

                  д)

                  програмни политики и планове; както и

                  е)

                  други области, взаимно писмено договорени между страните, дотолкова доколкото те са включени в техните съответни програми.

            Член III
      Форми на сътрудничество
      1.   Формите на сътрудничество съгласно настоящото споразумение могат да включват, но не се ограничават до следното:

                  а)

                  обмен и предоставяне на информация и данни за научни и технически дейности, развитие, практики и резултати, и програмни политики и планове, включително обмен на поверителна информация в рамките и условията съгласно членове VI и VII;

                  б)

                  обмен на научни работници, инженери и други специалисти за договорени периоди от време с цел участие в експерименти, анализи, дизайн и други научни и развойни дейности съгласно член VIII;

                  в)

                  организиране на семинари и други срещи за обсъждане и обмен на информация по съгласувани теми в областите, изброени в член II, и за определяне на действия за сътрудничество, които могат да бъдат ползотворно предприети съгласно член V;

                  г)

                  обмен и предоставяне на образци, материали, оборудване (инструменти и компоненти) за експерименти, тестове и оценка съгласно членове IX и X;

                  д)

                  реализиране на съвместни проучвания, проекти или експерименти, включително съвместния им дизайн, конструиране и осъществяване;

                  е)

                  създаване на връзки между данните като, но без да се ограничават до, инструменти за дистанционен анализ на данни; както и

                  ж)

                  други специфични форми на сътрудничество по взаимно писмено съгласие на страните.

            2.   Страните координират дейностите, по целесъобразност, съгласно настоящото споразумение, с други международни научни и развойни дейности в областта на ядрения синтез, за да минимизират дублирането на усилията.
      Разпоредбите на настоящото споразумение не засягат съществуващи или бъдещи споразумения за сътрудничество между страните.
      Член IV
      Координационен комитет и изпълнителни секретари
      1.   Страните създават координационен комитет, който да координира и наблюдава изпълнението на дейностите съгласно настоящото споразумение. Всяка страна определя равен брой членове на Координационния комитет и определя един от тях като ръководител на своята делегация. Координационният комитет заседава годишно, последователно в Република Корея и в Европейския съюз, или по друго договорено време и на други места. Ръководителят на делегацията на страната домакин ръководи заседанието.
      2.   Координационният комитет прави преглед на напредъка и плановете на дейностите съгласно настоящото споразумение и предлага, координира и одобрява бъдещите дейности по сътрудничеството, които са в обхвата на настоящото споразумение по отношение на техническите заслуги и нивото на положените усилия за осигуряване на взаимна изгода и всеобща взаимност в рамките на споразумението.
      3.   Всички решения на координационния комитет се вземат с консенсус.
      4.   Всяко страна посочва поименно един изпълнителен секретар, който да действа от нейно име по време на периодите между заседанията на координационния комитет, по всички въпроси относно сътрудничеството съгласно настоящото споразумение. Изпълнителните секретари отговарят за ежедневното управление на сътрудничеството.
      Член V
      Изпълнение
      1.   Всяка от страните определя съответните участници за изпълнение на дейностите съгласно настоящото споразумение.
      2.   Когато координационният комитет одобри съвместна дейност, той одобрява, когато е необходимо, проектоплан към настоящото споразумение и в съответствие с неговите условия.
      3.   Всеки проектоплан посочва участниците, определени да изпълнят проекта, и включва подробни разпоредби за прилагането на съвместната дейност, включва, но не се ограничава до, техническия обхват, управлението, приложимата отговорност за обеззаразяване, обмен на поверителна информация, обмен на оборудване, третиране на интелектуалната собственост, общи разходи, поделяне на разходите и график, по целесъобразност.
      Член VI
      Наличие и разпространяване на информация
      1.   В съответствие с приложимите законови и подзаконови актове и разпоредбите на настоящото споразумение, всяка от страните и посочените от нея лица се задължават да осигурят свободен достъп на другата страна и посочените от нея лица до всяка информация, която е на нейно разположение и която се изисква за изпълнението на съвместните дейности съгласно настоящото споразумение.
      2.   Страните и посочените от тях лица поддържат възможно най-широкото разпространение на информация, която те имат правото да разпространяват, с която разполагат или до която имат достъп, и която е развита или съвместно или за която има намерение да бъде предоставена или обменена съгласно настоящото споразумение, при спазване на необходимостта от защита на поверителната информация и необходимостта от защита на интелектуалната собственост, създадена или предоставена съгласно настоящото споразумение.
      3.   Информация, предадена от едната страна на другата страна съгласно настоящото споразумение, е точна, доколкото е известно и доколкото вярва в нея предаващата страна, но предаващата страна не гарантира доколко информацията е подходяща за каквато и да е специфична цел или използване от получаващата страна или всяка друга трета страна. Съвместно развита информация от страните следва да бъде точна доколкото е известно и доколкото вярват в нея и двете страни. Нито една от страните не гарантира точността на съвместно развитата информация или доколко тя е подходяща за каквато и да е специфична цел или използване от която и да е страна или която и да е трета страна.
      Член VII
      Интелектуална собственост
      Защитата и даването на право върху интелектуална собственост, създадена или предоставена в процеса на съвместни дейности съгласно настоящото споразумение, се ръководят от разпоредбите на приложение A, което представлява неразделна част от настоящото споразумение и се прилагат за всички дейности, извършени съгласно настоящото споразумение.
      Член VIII
      Обмен на персонал
      Следните разпоредби се прилагат по отношение на обмена на персонал между страните или посочените от тях лица съгласно настоящото споразумение:

                  а)

                  всяка страна осигурява избора на квалифициран персонал с необходимите умения и компетентност за извършването на планираните дейности съгласно настоящото споразумение. Всеки подобен обмен на персонал се съгласува взаимно предварително чрез размяна на писма между страните, като се позовават на настоящото споразумение и съответните му разпоредби относно интелектуалната собственост както и на съответната съвместна дейност;

                  б)

                  всяка страна отговаря за възнагражденията, застраховките, и паричните надбавки, които се изплащат на персонала, участващ в обмена;

                  в)

                  изпращащата страна заплаща пътните и дневни разходи за персонала, участващ в обмена, който се настанява в помещения на приемащата страна, освен ако е договорено друго;

                  г)

                  приемащата страна урежда подходящо настаняване на персонала на другата страна, участващ в обмена (и на роднините, включени в домакинство на съответния член на персонала) на взаимно приемлива реципрочна основа.

                  д)

                  приемащата страна осигурява необходимото съдействие, в рамките на съответните законови и подзаконови актове, на персонала на другата страна, участващ в обмена, по отношение на административни формалности (т.е. получаване на визи);

                  е)

                  всяка страна гарантира, че персонала, участващ в обмена, отговаря на общите правила за работа и разпоредби за безопасност, които са в сила в учреждението на приемащата страната;

                  ж)

                  всяка страна може, на свои разноски, да наблюдава конкретни тестове или аналитична работа на другата страна в областите на сътрудничество, определени в член II. Такива наблюдения могат да бъдат осъществявани под формата на посещения на персонал, след предварително одобрение от приемащата страна за всеки конкретен случай.

            Член IX
      Обмен на оборудване, мостри и т.н.
      В случай на обмен, отдаване под наем или доставка от едната страна или посочени от нея лица на другата страна или посочени от нея лица, на оборудване, инструменти, образци, материали или необходими резервни части (по-нататък наричани „оборудването и т.н.“) се прилагат следните разпоредби, свързани с транспортирането и използването на оборудването и т.н.:

                  а)

                  Изпращащата страна предоставя възможно най-бързо подробен списък с оборудването и т.н., което ще бъде предоставено, със съответните спецификации, техническа и информационна документация;

                  б)

                  оборудването и т.н., доставено от изпращащата страна остава негова собственост и се връща обратно на изпращащата страна на датата, определена от координационния комитет, освен ако е договорено друго в проектоплана, посочен в член V;

                  в)

                  оборудването и т.н. се пуска в действие в учреждението на приемащата страна само по взаимно съгласие на страните; както и

                  г)

                  приемащата страна предоставя необходимите помещения за оборудването и т.н. и осигурява електрическо захранване, вода, газ и т.н., съгласно техническите изисквания, които се договарят взаимно от страните.

            Член X
      Общи разпоредби
      1.   Всяка страна провежда дейностите, предвидени в настоящото споразумение, при спазване на нейните приложими законови и подзаконови актове, и предоставя ресурси, в зависимост от наличието на подходящи финансови средства.
      2.   Освен ако е изрично договорено друго в писмена форма от страните, всички разходи, получени в резултат на сътрудничеството по настоящото споразумение се поемат от страната, която ги е направила.
      3.   Всички въпроси по тълкуване или прилагане, които се отнасят до настоящото споразумение и възникват в неговия срок на действие, се разрешават чрез договаряне между страните.
      4.   Настоящото споразумение се прилага, доколкото се засяга Евратом, на териториите, за които се прилага Договорът за създаване на Евратом и на териториите на участващите държави в програмата за ядрен синтез на Евратом като напълно асоциирани трети държави.
      Член XI
      Срок, изменение и прекратяване
      1.   Настоящото споразумение влиза в сила на датата, на която страните писмено взаимно се уведомяват, че съответните им вътрешни процедури, необходими за влизане в сила на споразумението, са изпълнени и остава в сила за срок от 5 (пет) години. Освен ако една от страните уведоми писмено другата страна за намерението си да прекрати настоящото споразумение най-малко шест месеца преди изтичането на неговия срок, настоящото споразумение автоматично се продължава за допълнителен срок от 5 (пет) години.
      2.   Настоящото споразумение може да бъде изменяно само с писменото съгласие на страните.
      3.   Всички съвместни усилия и експерименти, които не са завършени при приключването или изтичането на настоящото споразумение могат да продължат до тяхното приключване съгласно условията на настоящото споразумение.
      4.   Настоящото споразумение и всеки проектоплан, сключени съгласно настоящото споразумение, могат да бъдат прекратени по всяко време от всяка една от страните след предварително шестмесечно писмено предизвестие от страната, която иска прекратяването на настоящото споразумение или проектоплан. Подобно прекратяване не трябва да нарушава правата, които могат да произтекат съгласно настоящото споразумение или проектоплан, за всяка страна до датата на прекратяването.
      5.   Настоящото споразумение е съставено в два екземпляра на 21 езика (корейски, английски, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, словашки и словенски, унгарски, фински, френски, чешки и шведски). Версиите на английски и корейски език са автентични.

         В доказателство на което долуподписаните, надлежно оправомощени за тази цел, полагат подписите си под настоящото споразумение.
         Съставено в Брюксел на двадесет и втори ноември две хиляди и шеста година, в две копия, на английски и корейски език.

            ЗА ЕВРОПЕЙСКАТА ОБЩНОСТ ЗА АТОМНА ЕНЕРГИЯ, ПРЕДСТАВЛЯВАНА ОТ КОМИСИЯТА НА ЕВРОПЕЙСКИТЕ ОБЩНОСТИ

            ЗА ПРАВИТЕЛСТВОТО НА РЕПУБЛИКА КОРЕЯ

      ПРИЛОЖЕНИЕ A

         ПРАВА НА ИНТЕЛЕКТУАЛНА СОБСТВЕНОСТ

      Права на интелектуална собственост, създадени или предоставени съгласно настоящото споразумение, се определят, както следва:
      I.   Прилагане

      Настоящото приложение се прилага за всички съвместни дейности, предприети съгласно настоящото споразумение, освен ако изрично е договорено друго.
      II.   Собственост, разпределение и упражняване на правата

      А.   За целите на настоящото споразумение терминът „интелектуална собственост“ има значението, дадено в член 2 от Конвенцията за учредяване на Световната организация за интелектуална собственост, съставена в Стокхолм на 14 юли 1967 г.
      Б.   Настоящото приложение се отнася до разпределението на права, ползи и роялти между страните. Всяка страна осигурява възможност другата страна да получи правата на интелектуална собственост, предоставени ѝ съгласно настоящото приложение. Настоящото приложение не променя, нито нарушава разпределението на права, ползи и роялти между страните и нейните граждани, което се определя от законите и практиките на тази страна.
      В.   Прекратяването или изтичането на настоящото споразумение не засяга правата или задълженията по настоящото приложение.

                  (1)

                  Когато се касае за съвместни дейности между страните, интелектуалната собственост, произтичаща от съвместна изследователска дейност, а именно изследвания, подкрепени от двете страни, се разработват в план за технологично управление (ПТУ), съгласно следните принципи:

                              а)

                              Страните се уведомяват взаимно в рамките на разумен срок относно всякакви права върху интелектуална собственост, възникнали по настоящото споразумение (или съответни договорености за изпълнение).

                              б)

                              Освен ако е договорено друго, правата и ползите във връзка с интелектуалната собственост, създадена по време на съвместни изследвания, подлежат на използване и от двете страни без териториално ограничение.

                              в)

                              Всяка страна търси защита на интелектуалната собственост, за която получава права и ползи съгласно ПТУ, своевременно.

                              г)

                              Всяка страна притежава неизключителна, неотменима, освободена от роялти лицензия за използване на всяка произтичаща от настоящото споразумение интелектуална собственост само за изследователски цели.

                              д)

                              Гостуващите изследователи, участвали в създаването на интелектуална собственост, получават права върху интелектуална собственост и дялове от роялти, спечелени от институциите домакини от лицензирането на подобни права на интелектуална собственост съгласно политиката на институциите домакини. Всяка страна предоставя на гостуващите изследователи третиране, еднакво с прилаганото към собствените си граждани, по отношение на предоставянето на гореупоменатите права на интелектуална собственост и дялове от роялти. В допълнение, всеки гостуващ изследовател, определен като откривател, има правото на третиране като гражданин на страната домакин по отношение възнаграждения, бонуси, ползи и всякакви други награди, съгласно политиката на институцията домакин и съответното приложимо законодателство на страните.

                  (2)

                  В случая на съвместни дейности, различни от изследователските дейности, попадащи под разпоредбите на параграф II.Г, параграф 1, до степен, изискуема от нейните законови и подзаконови актове, всяка страна изисква всички нейни участници да сключат изрични споразумения относно осъществяването на съвместна изследователски дейности и съответните права и задължения на участниците. По отношение на интелектуалната собственост, споразуменията се отнасят обикновено, освен всичко друго, до собственост, защита, права за ползване с изследователски цели, използване и разпространяване, включително договорености за съвместно публикуване, правата и задълженията на гостуващите учени и процедурите за уреждане на спорове. Договореностите могат също така да обхващат предстояща и предходна информация, лицензиране и доставки.

            Д.   Докато поддържа условията на конкуренция в области, засегнати от настоящото споразумение, всяка страна се ангажира да осигури, че правата получени съгласно настоящото споразумение и договореностите, направени в съответствие с него, се упражняват по начин, който насърчава по-специално (i) използването на създадената информация, или предоставянето ѝ по друг начин съгласно настоящото споразумение и нейното разпространение, доколкото то е в съответствие с условията, постановени в настоящото споразумение, разпоредбите на раздел IV от него и всички правила, които могат да бъдат в сила съгласно вътрешните закони на страните за управление на използването на чувствителна или конфиденциална информация в областта на ядрената енергия, и (ii) приемането и прилагането на международни стандарти.
      III.   Произведения, защитени с авторски права

      В съответствие с условията на настоящото споразумение, принадлежащите на страните авторски права се третират съгласно споразумението за свързаните с търговията аспекти на правата за интелектуална собственост, управлявано от Световната търговска организация.
      IV.   Научна литература

      При условие на спазване на третирането, предвидено за поверителна информация в раздел V, се прилагат следните процедури:

                  А.

                  Всяка страна има право на неизключителна, неотменима, освободена от роялти лицензия във всички държави с правото да превежда, възпроизвежда и публично да разпространява информация, съдържаща се в научно-технически списания, статии, отчети, книги или други медии, пряко произтичаща от съвместните проучвания по настоящото споразумение, извършвани от страните или от тяхно име.

                  Б.

                  Във всички публично разпространени копия на съставена съгласно настоящата разпоредба авторска творба се посочват имената на авторите на творбата, освен ако съответният автор изрично откаже това. Те следва също така да съдържат на видно място потвърждение за общата подкрепа от страните.

            V.   Поверителна информация

      А.   Документна поверителна информация

                  (1)

                  Всяка страна посочва възможно най-рано информацията, която желае да остане поверителна във връзка с настоящото споразумение, като вземат предвид, inter alia, следните критерии:

                              а)

                              информацията е секретна в смисъл, че като цяло или в точната си конфигурация или сглобяване на съответните си елементи, не е общоизвестна или леснодостъпна чрез законни средства;

                              б)

                              информацията има действителна или потенциална търговска стойност поради своята секретност; и

                              в)

                              по отношение на информацията са били предприети основателни при дадените обстоятелства мерки от лицето, което има законен контрол над нея, с цел запазване на нейната секретност.

                        Страните могат в определени случаи да се договорят, освен ако е посочено друго, части или цялата информация, предоставена, обменена или създадена в процеса на съвместна научна работа съгласно настоящото споразумение, да не се разкрива.

                  (2)

                  Всяка страна следи поверителната информацията, която по силата на настоящото споразумение не трябва да се разпространява, и привилегирования характер, който тя придобива поради този факт, да се признава незабавно от другата страна, въз основа например на даден знак или подходяща бележка. Това се прилага също така за всяко възпроизвеждане на споменатата информация, изцяло или частично.
                  Страна или участник, които получават поверителна информация съгласно настоящото споразумение зачитат привилегированото ѝ естество. Тези ограничения автоматично се прекратяват когато тази информация се разкрие от собственика ѝ без ограничения.

                  (3)

                  Предоставена по настоящото споразумение поверителна информация може да бъде разпространена от приемащата страна на нейни служители, включително подизпълнители и други участващи служби на страната, упълномощени във връзка с конкретните цели на текущите съвместни проучвания, на принципа на необходимост на информацията, при условие че всяка така разпространена поверителна информация се защитава съгласно настоящото приложение и в степента, определена в законовите и подзаконовите актове на всяка от страните, и е лесно разпознаваема като такава, както е посочено по-горе.

            Б.   Недокументна поверителна информация
      Недокументна поверителна информация или друга конфиденциална или привилегирована информация, предоставена по време на семинари и други срещи, организирани съгласно настоящото споразумение, или информация, произтичаща от зачисляването на персонал, използване на съоръжения, или съвместни проекти, се третира от страните или посочените от тях лица съгласно принципите, посочени за документната информация в настоящото споразумение, при условие все пак, че получателят на подобна поверителна или друга конфиденциална или привилегирована информация е запознат писмено с конфиденциалния характер на съобщената информация не по-късно от момента, когато е направено съобщението.
      В.   Контрол
      Всяка страна се стреми да гарантира, че поверителната информация, която тя е получила по настоящото споразумение, подлежи на предвидения в него контрол. Ако една от страните разбере, че няма да може или е разумно да се очаква, че няма да може да спази разпоредбите за неразпространение, предвидени в параграфи A и Б по-горе, тя незабавно информира другата страна. След това страните провеждат консултации за да определят подходяща посока на действие.
      VI.   Разрешаване на спорове, нови видове интелектуална собственост и непредвидена интелектуална собственост

      А.   Споровете между страните относно интелектуална собственост се разрешават в съответствие с член X, параграф 3 от настоящото споразумение.
      По взаимно съгласие на страните обаче, такъв спор може да бъде отнесен до международен арбитражен съд за задължителен арбитраж съгласно приложимите правила на международното право. Ако не е предвидено друго се прилагат правилата на Комисията по международно търговско право към Организацията на обединените нации (UNCITRAL).
      Б.   В случай че някоя от страните стигне до заключението, че съвместната дейност, предприета по силата на настоящото споразумение, може да доведе до нов вид интелектуална собственост, който не е включен в план за технологично управление или споразумение между посочените участници, или ако възникнат други непредвидени трудности, страните незабавно започват дискусии с цел гарантиране, че за защитата, използването и разпространението на въпросната интелектуална собственост са предвидени адекватни разпоредби в съответните им територии.


title: 2013/574/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейската агенция за контрол на рибарството за финансовата 2011 година#Резолюция на Европейския парламент от 17 април 2013 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за контрол на рибарството за финансовата 2011 година

text:
               16.11.2013

               BG

               Официален вестник на Европейския съюз

               L 308/221

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно освобождаването от отговорност във връзка с изпълнението на бюджета на Европейската агенция за контрол на рибарството за финансовата 2011 година
   (2013/574/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за контрол на рибарството за финансовата 2011 година,

               —

               като взе предвид доклада на Сметната палата относно годишните отчети на Европейската агенция за контрол на рибарството за финансовата 2011 година, придружен от отговорите на Агенцията (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 768/2005 на Съвета от 26 април 2005 г. за създаване на Агенция на Общността за контрол на рибарството и за изменение на Регламент (ЕИО) № 2847/93 за установяването на система за контрол, приложима към общата политика в областта на рибарството (4), и по-специално член 36 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по рибно стопанство (A7-0109/2013),

               1.

               Освобождава от отговорност изпълнителния директор на Европейската агенция за контрол на рибарството във връзка с изпълнението на бюджета на Агенцията за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за контрол на рибарството (преди наричана „Агенция на Общността за контрол на рибарството“), на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 86.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 128, 21.5.2005 г., стр. 1.

      (5)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за контрол на рибарството за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция за контрол на рибарството за финансовата 2011 година,

                  —

                  като взе предвид доклада на Сметната палата относно годишните отчети на Европейската агенция за контрол на рибарството за финансовата 2011 година, придружен от отговорите на Агенцията (1),

                  —

                  като взе предвид препоръката на Съвета от 12 февруари 2013 г. (05753/2013 – C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 768/2005 на Съвета от 26 април 2005 г. за създаване на Агенция на Общността за контрол на рибарството и за изменение на Регламент (ЕИО) № 2847/93 за установяването на система за контрол, приложима към общата политика в областта на рибарството (4), и по-специално член 36 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по рибно стопанство (A7-0109/2013),

                  A.

                  като има предвид декларацията на Сметната палата, че е получила достатъчна увереност, че годишните отчети на Европейската агенция за контрол на рибарството („Агенцията“) за финансовата 2011 година са надеждни и че свързаните с тях операции са законосъобразни и редовни,

                  Б.

                  като има предвид, че на 10 май 2012 г. Парламентът освободи изпълнителния директор на Агенцията от отговорност във връзка с изпълнението на бюджета на Агенцията за финансовата 2010 година (6) и че в своята резолюция, придружаваща решението за освобождаване от отговорност, наред с другото:

                              —

                              настоятелно призова Агенцията да подобри своята годишна работна програма, като включи конкретни и измерими цели, както на ниво област на политика, така и на ниво оперативна дейност, като определи конкретни, измерими, постижими, реалистични и срочни (SMART) показатели;

                              —

                              настоятелно призова изпълнителния директор да изпълнява изцяло своите задължения за включване в доклада, обобщаващ доклада на службата за вътрешен одит, до органа по освобождаване от отговорност, всички препоръки и всички действия, предприети вследствие на тези препоръки;

                              —

                              призова Агенцията да преразгледа своята система за вътрешен контрол, да подкрепя с данни годишната декларация за достоверност на своя изпълнителен директор, както и да преразгледа всички свои административни и оперативни процедури, с последващо документиране на работния процес и основните проверки;

                  В.

                  като има предвид, че общият бюджет на Агенцията за 2011 година беше в размер на 12 850 000 EUR в сравнение с 11 013 000 EUR през 2010 г., което съставлява увеличение с 16,7 %,

                  Г.

                  като има предвид, че първоначалната вноска на Съюза за бюджета на Агенцията за 2011 г. беше в размер на 11 850 000 EUR (7) което съставлява увеличение с 40,90 % в сравнение с първоначалната вноска в размер на 8 410 000 EUR през 2010 г.,

         Бюджетно и финансово управление

                  1.

                  Припомня, че общата вноска на Съюза за Агенцията за 2011 г. възлиза на 12 850 000 EUR.

                  2.

                  Отбелязва въз основа на годишните отчети за финансовата 2011 година, че Агенцията е поела задължения за 99 % от предоставените средства и е изплатила 89 % от наличните бюджетни кредити за плащания (с изключение на разходите от други източници на приходи); приветства факта, че в своя годишен доклад за дейността за 2011 г. (8) Агенцията предостави на органа по освобождаване от отговорност данни, показващи общия процент на изпълнение на бюджета по отношение на бюджетните кредити за поети задължения и бюджетните кредити за плащания; припомня, че през 2010 г. Агенцията пое задължения за 98,3 % от предоставените средства и изплати 85,6 % от наличните бюджетни кредити за плащания.

         Пренесени бюджетни кредити

                  3.

                  Отбелязва въз основа на годишните отчети, че сумата от 1 160 170 EUR от договорените средства до края на 2011 г., но все още неизплатени бюджетни кредити за поети задължения са пренесени за 2012 г.; отбелязва освен това, че освобождаването на неусвоени бюджетни кредити за плащания, пренесени от предходната година (9), възлиза на 151 710 EUR.

                  4.

                  Отбелязва въз основа на годишния отчет за дейността за финансовата 2011 година, че автоматичният пренос на Агенцията за 2012 г. възлиза на 2 161 172 EUR; също така отбелязва във връзка с дела на плащанията, извършени в съответствие със сроковете, определени от Финансовия регламент, че 87 % от всички плащания са извършени в законните срокове; във връзка с търговските фактури 79 % са изплатени в рамките на законния срок от 30 дни и около 91 % от заявленията за възстановяване на разходи (възстановяване на разходи на служители и експерти) са изплатени в рамките на законния срок от 45 дни; насърчава Сметната палата да включи информация за преносите на бюджетни кредити в своя доклад за годишните отчети на Агенцията за финансовата 2012 г.

         Счетоводна система

                  5.

                  Отбелязва въз основа на годишните ѝ отчети (10), че бюджетните сметки на Агенцията за 2011 г. се управляват от системата за счетоводна отчетност на основата на текущо начисляване (ABAC), а общите сметки се поддържат от системата SAP, която има пряк интерфейс с общата счетоводна система на Комисията.

         Процедури за възлагане на обществени поръчки

                  6.

                  Призовава Агенцията да подобри своите процедури за възлагане на обществени поръчки; отбелязва посочените от Сметната палата слабости в това отношение (например Агенцията не е документирала правилно предварителните прогнози за стойността на договорите в тръжната документация).

                  7.

                  Отбелязва, че според Сметната палата Агенцията следва да повиши прозрачността на процедурите за възлагане на обществени поръчки, като прилага някои по-конкретни критерии за подбор за участниците в търга.

                  8.

                  Отбелязва със загриженост въз основа на доклада на Сметната палата, че Агенцията все още не е въвела подходящи процедури за записване и отчитане на разходите, свързани с генерирането на вътрешни нематериални активи.

         Процедури за набиране на персонал

                  9.

                  Отбелязва въз основа на доклада на Сметната палата, че Агенцията следва допълнително да подобри процедурите за подбор на персонал, например обявленията за незаети длъжности не предоставят информация относно възможностите за подаване на жалби и процедурите за обжалване; заседанията на комисията по подбор не са достатъчно добре документирани, а в един случай на набиране на персонал органът по назначаването не е следвал реда на списъка с кандидати, съставен от комисията по подбор, без да посочи причините за това; счита, че някои от разпоредбите на Правилника за длъжностните лица могат да представляват значителна административна тежест; следователно насърчава Комисията да осигури известна степен на опростяване съгласно член 110 от Правилника за длъжностните лица по отношение на агенциите.

                  10.

                  Отбелязва въз основа на годишния доклад за дейността (11), че са назначени четирима временно наети служители и един договорно нает служител, а четирима временно наети служители и един договорно нает служител са напуснали Агенцията, което означава, че през 2011 г. 97 % от бройките, предвидени в щатното разписание, са били заети.

                  11.

                  Изразява удовлетвореност от това, че Сметната палата обяви операциите, свързани с годишните отчети на Агенцията за финансовата 2011 година, за законосъобразни и редовни във всички съществени аспекти.

                  12.

                  Отбелязва въз основа на доклада за предприемане на последващи действия на Агенцията, че документирането на процедурите за набиране на персонал е било преразгледано през 2012 г., за да бъдат взети предвид забележките на Сметната палата.

         Управление

                  13.

                  Отбелязва, че според Сметната палата при процедурата по назначаване на изпълнителен директор един член на административния съвет е нарушил правилата за назначения на ключови постове, като е обявил за кой кандидат възнамерява да гласува Комисията; признава, че действията на членовете на административния съвет са извън контрола на Агенцията и че следователно изпълнителният директор не е отговорен за случилото се.

         Резултати от дейността

                  14.

                  Приветства инициативата на Агенцията да продължи подготовката на своите многогодишни и годишни работни програми; подчертава значението на един такъв документ за създаването на ефективни организационни механизми за изпълнение на стратегията на Агенцията и за постигането на нейните цели; отбелязва, че Агенцията следва многогодишна перспектива в своята работна програма и при планирането на своите ресурси, като изготвя многогодишна работна програма, многогодишен план за политиката за персонала и многогодишен стратегически план в областта на ИТ; отбелязва освен това, че Агенцията има стратегически план в областта на ИТ от 2010 г., който се преразглежда и актуализира всяка година.

                  15.

                  Подчертава значението на задачите на Агенцията и приветства нейната ефикасна и ефективна работа, по която комисията по рибно стопанство има наблюдения от посещенията си в Агенцията през юни 2010 г. и на 29—30 октомври 2012 г.; отбелязва, че по време на посещението на 29—30 октомври 2012 г. са били обсъдени някои важни въпроси, като създаването на „регионални области за контрол“ с цел създаване на европейска добавена стойност.

         Вътрешен одит

                  16.

                  Приветства инициативата на Агенцията за създаването през 2008 г. на функция за вътрешен одит, която е предназначена за осигуряване на подкрепа и консултации за изпълнителния директор, както и за управление на вътрешния контрол, оценката на риска и вътрешния одит; отбелязва, че Агенцията не използва самостоятелна структура за вътрешен одит, а я споделя с Европейската агенция за морска безопасност в Лисабон; отбелязва, че за тази цел Агенцията и Европейската агенция за морска безопасност подписаха споразумение за ниво на обслужване на 17 юни 2008 г.

                  17.

                  Отбелязва, че според службата за вътрешен одит на Агенцията, Агенцията е направила преглед както на стандартите за вътрешен контрол (2008 г.), така и на първия проследяващ доклад (2009 г.); отбелязва, че Агенцията счита, че резултатите са били целесъобразно и ефективно приложени.

                  18.

                  Отбелязва, че през 2011 г. структурата за вътрешен одит е направила, по изрично искане на изпълнителния директор, ограничен одит на изплащането на възнаграждения, за да се направи оценка на вътрешния контрол върху цикъла на плащане на заплати, със специален акцент върху документирането на досиетата за плащанията; отбелязва, че според службата за вътрешен одит (12) структурата за вътрешен одит е направила и одит на управлението на инвентара в Агенцията, за да може изпълнителният директор да получи независими гаранции за целесъобразността и ефективността на системата за вътрешен контрол във връзка с регистрацията на активите.

                  19.

                  Отбелязва въз основа на годишния отчет за дейността, че в съответствие със стратегическия план за периода 2010—2012 г. службата за вътрешен одит е направила одит на процеса на изпълнение на бюджета, както и оценка на риска за информационните технологии през 2010 г.

                  20.

                  Отбелязва, че през 2011 г. службата за вътрешен одит е провела одит на „Изграждане на капацитет — обучение и развитие“, за да направи оценка и да предостави на изпълнителния директор и на административния съвет независими гаранции за целесъобразността и ефективността на прилагането на вътрешната система за контрол по отношение на „Изграждане на капацитет — обучение и развитие“.

                  21.

                  Отбелязва, че според службата за вътрешен одит през 2011 г. структурата за вътрешен одит е направила пълен преглед на изпълнението на стандартите за вътрешен контрол в Агенцията.

                  22.

                  Отбелязва, че службата за вътрешен одит е била поканена да представи ситуацията и стратегическия си план за периода 2013—2015 г. пред управителния съвет на Агенцията през октомври 2011 г.

                  23.

                  Отбелязва, че според службата за вътрешен одит Агенцията е назначила координатор за вътрешния контрол през 2011 г. и е въвела вътрешни насоки за управление на риска, включващи процедура за редовен преглед на вътрешната система за контрол и редовно актуализиране на регистъра за рисковете на Агенцията; въпреки това призовава Агенцията да информира органа по освобождаване от отговорност за предприетите по-нататъшни действия и за постигнатите резултати.

                  24.

                  Признава, че Агенцията е предприела необходимите мерки по следните въпроси:

                              —

                              правата за достъп на оправомощените разпоредители с бюджетни кредити до системата ABAC;

                              —

                              закъснения в плащанията;

                              —

                              политика относно допускането на изключения и създаване на централен регистър за допуснатите изключения;

                        отбелязва, че двете много важни препоръки на службата за вътрешен одит, а именно адаптирането на правата за достъп на оправомощените разпоредители с бюджетни кредити до системата ABAC, както и създаването и прилагането на политика за управление на изключенията и централен регистър на допуснатите изключения, вече са признати за изпълнени от службата за вътрешен одит.

                  25.

                  Отбелязва въз основа на доклада за предприемане на последващи действия на Агенцията (13), че по отношение на докладването на изключения са документирани всички работни процеси и са предоставени контролни списъци за по-голямата част от процесите, че ролята и задълженията на всеки участник в операция са ясно определени и че това, заедно с навременното докладване на изключенията, ще осигури подходящо проследяване за потенциални нередности.

                  26.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 г. (14) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 86.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 128, 21.5.2005 г., стр. 1.

         (5)  ОВ L 357, 31.12.2002 г., стр. 72.

         (6)  ОВ L 286, 17.10.2012 г., стр. 169.

         (7)  Окончателни годишни отчети за 2011 г., юни 2012 г., стр. 26.

         (8)  Годишен отчет за дейността за 2011 г., стр. 125.

         (9)  Окончателни годишни отчети за 2011 г., юни 2012 г., стр. 27.

         (10)  Окончателни годишни отчети за 2011 г., юни 2012 г., стр. 18.

         (11)  Годишен отчет за дейността за 2011 г., стр. 122.

         (12)  Годишен доклад относно вътрешната дейност за 2011 г., стр. 4.

         (13)  Доклад за мерките, предприети с оглед изпълнение на препоръките на Европейския парламент в неговото решение от 10 май 2012 г., стр. 5.

         (14)  Приети текстове, P7_TA(2013)0134 (вж. страница 374 от настоящия брой на Официален вестник).


title: 2013/556/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Органа на европейските регулатори в областта на електронните съобщения за финансовата 2011 година#Резолюция на Европейския парламент от 17 април 2013 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Органа на европейските регулатори в областта на електронните съобщения за финансовата 2011 година

text:
               16.11.2013

               BG

               Официален вестник на Европейския съюз

               L 308/165

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно освобождаването от отговорност във връзка с изпълнението на бюджета на Органа на европейските регулатори в областта на електронните съобщения за финансовата 2011 година
   (2013/556/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Органа на европейските регулатори в областта на електронните съобщения за финансовата 2011 година,

               —

               като взе предвид доклада на Сметната палата относно годишните отчети на Органа на европейските регулатори в областта на електронните съобщения за финансовата 2011 година, придружен от отговорите на Органа (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 1211/2009 на Европейския парламент и на Съвета от 25 ноември 2009 г. за създаване на Орган на европейските регулатори в областта на електронните съобщения (ОЕРЕС) и на Служба (4), и по-специално член 13 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0066/2013),

               1.

               Освобождава от отговорност административния ръководител на Органа на европейските регулатори в областта на електронните съобщения във връзка с изпълнението на бюджета на Органа за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на административния ръководител на Органа на европейските регулатори в областта на електронните съобщения, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 8.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 337, 18.12.2009 г., стр. 1.

      (5)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Органа на европейските регулатори в областта на електронните съобщения за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Органа на европейските регулатори в областта на електронните съобщения за финансовата 2011 година,

                  —

                  като взе предвид доклада на Сметната палата относно годишните отчети на Органа на европейските регулатори в областта на електронните съобщения за финансовата 2011 година, придружен от отговорите на Органа (1),

                  —

                  като взе предвид препоръката на Съвета от 12 февруари 2013 г. (05753/2013 – C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 1211/2009 на Европейския парламент и на Съвета от 25 ноември 2009 г. за създаване на Орган на европейските регулатори в областта на електронните съобщения (ОЕРЕС) и на Служба (4), и по-специално член 13 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол (A7-0066/2013),

                  A.

                  като има предвид декларацията на Сметната палата, че е получила достатъчна увереност, че годишните отчети на Органа на европейските регулатори в областта на електронните съобщения („Органа“) за финансовата 2011 година са надеждни и че свързаните с тях операции са законосъобразни и редовни,

                  Б.

                  като има предвид, че в съответствие с Решение 2010/349/ЕС, взето с общо съгласие на представителите на правителствата на държавите членки от 31 май 2010 г. относно седалището на Службата на Органа на европейските регулатори в областта на електронните съобщения (ОЕРЕС) (6), седалището на Службата на ОЕРЕС („Службата“) се намира в Рига, Латвия; като има предвид, че Службата подписа споразумението относно седалището си на 24 февруари 2011 г., започна да функционира пълноценно през 2011 г. и получи финансова автономност на 12 септември 2011 г.,

                  В.

                  като има предвид, че общият бюджет на Органа за финансовата 2011 година в размер на 1 178 785,60 EUR е финансиран изцяло с вноска на Съюза (7),

         Бюджетно и финансово управление

                  1.

                  Припомня, че първоначалната вноска на Съюза в бюджета на Службата за 2011 г. беше 1 178 785,60 EUR; отбелязва, че това беше първата година, през която Службата беше финансово автономна.

                  2.

                  Отбелязва констатацията на Сметната палата, че в приетия от управителния комитет бюджет на Службата за 2011 г. бюджетните кредити са оповестени единствено по дялове и глави, но не и по статии и позиции, и че поради това тази ситуация противоречи на принципа на специфичност; отбелязва отговора на Службата, че нейният бюджет за 2012 г. вече е разпределен по статии и позиции.

                  3.

                  Отбелязва въз основа на годишните отчети на Службата, че са поети задължения за 63,4 % от бюджетните кредити, докато плащанията са достигнали 70,1 % от общите управлявани бюджетни кредити (или 44,5 % от наличните бюджетни кредити).

         Пренесени бюджетни кредити

                  4.

                  Отбелязва със загриженост, че Сметната палата е установила 21 случая на обща стойност 94 120 EUR, при които пренесените за 2012 г. бюджетни кредити не съответстват на поетите правни задължения, и че поради това тези преноси са нередовни.

                  5.

                  Приема обяснението на Службата, че началният етап е затруднил точното прогнозиране на преносите и че вече са взети мерки за строго проследяване на изпълнението на бюджета; отбелязва коментара на Службата, че в края на 2012 г. ще бъдат дадени инструкции и от отделите ще бъде събрана необходимата информация, за да се освободят неизползваните бюджетни кредити за поети задължения; призовава Службата да докладва на органа по освобождаване от отговорност дали това действително е направено.

         Стандарти за вътрешен контрол

                  6.

                  Насочва вниманието на Службата към констатацията на Сметната палата, че Службата не е приела и приложила всички стандарти за вътрешен контрол (СВК), като, по-специално, не са създадени централен регистър на фактурите и регистър на изключенията.

                  7.

                  Отбелязва заявлението на Службата, че настоящият план за прилагане на стандарти за вътрешен контрол включва определянето на срокове за прилагането на отделните стандарти в периода от ноември 2011 до януари 2013 г.; отбелязва, че регистрирането на фактури и изключения се прилага от 18 юни 2012 г., което се отрази върху бъдещите регистрации през 2012 г., и че в момента се подготвят съответните административни инструкции; призовава Службата да докладва на органа по освобождаване от отговорност относно напредъка, постигнат по тези въпроси.

         Процедури за набиране на персонал

                  8.

                  Отбелязва констатацията на Сметната палата, че е необходимо да се подобри прозрачността на процедурите за набиране на персонал; отбелязва отговора на Службата, че през юни 2012 г. е обновила насоките си относно процедурите за набиране на персонал с цел да се вземат предвид констатациите на Сметната палата; призовава Службата да проследи този въпрос и да докладва на органа по освобождаване от отговорност за предприетите действия; счита, че някои от разпоредбите на Правилника за длъжностните лица могат да представляват значителна административна тежест; насърчава следователно Комисията да осигури известна степен на опростяване по отношение на агенциите съгласно член 110 от Правилника за длъжностните лица.

                  9.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 г. (8) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 8.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 337, 18.12.2009 г., стр. 1.

         (5)  ОВ L 357, 31.12.2002 г., стр. 72.

         (6)  ОВ L 156, 23.6.2010 г., стр. 12.

         (7)  Окончателни годишни отчети на Службата на ОЕРЕС за 2011 г., стр. 29.

         (8)  Приети текстове, P7_TA(2013)0134 (вж. страница 374 от настоящия брой на Официален вестник).